02006L0001 — ET — 05.06.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA PARLAMENDI JA NÕUKOGU DIREKTIIV 2006/1/EÜ, 18. jaanuar 2006, ilma juhita renditud sõidukite kasutamise kohta kaupade autoveol (kodifitseeritud versioon) (EMPs kohaldatav tekst) (ELT L 033 4.2.2006, lk 82)

Muudetud:









▼B

EUROOPA PARLAMENDI JA NÕUKOGU DIREKTIIV 2006/1/EÜ,

18. jaanuar 2006,

ilma juhita renditud sõidukite kasutamise kohta kaupade autoveol

(kodifitseeritud versioon)

(EMPs kohaldatav tekst)







Artikkel 1

Käesolevas direktiivis kasutatakse järgmisi mõisteid:

a) sõiduk - üksnes kaupade veoks mõeldud mootorsõiduk, haagis, poolhaagis või autorong;

b) renditud sõiduk - sõiduk, mis on sõidukeid kasutada andva ettevõtjaga sõlmitud lepingu alusel tasu eest ja kindlaksmääratud ajavahemikuks antud sellise ettevõtja käsutusse, kes tegeleb kaupade autoveoga rendi või tasu eest või omal kulul.

Artikkel 2

▼M1

1. Iga liikmesriik lubab oma territooriumil selliste sõidukite kasutamist, mille on rentinud mõne teise liikmesriigi territooriumil asuvad ettevõtjad, tingimusel et: a) sõiduk on registreeritud või kasutusele võetud vastavalt mis tahes liikmesriigi õigusaktidele ja kui see on kohaldatav, kasutatakse seda kooskõlas Euroopa Parlamendi ja nõukogu määrustega (EÜ) nr 1071/2009 ( 1 ) ja (EÜ) nr 1072/2009 ( 2 ); ▼B b) leping hõlmab ainult ilma juhita sõiduki rentimist ja sellega ei kaasne sama ettevõtjaga sõlmitud teenuslepingut, mis käsitleb juhi või muude töötajate palkamist; c) renditud sõiduk on rendilepingu kehtivusajal üksnes sõidukit kasutava ettevõtja käsutuses; d) renditud sõidukit juhib seda kasutava ettevõtja töötaja.

▼M1

2. Lõike 1 punktides a–d loetletud tingimuste täitmise tõendamiseks tuleb esitada paberil või elektroonilisel kujul järgmised dokumendid, mida tuleb hoida sõidukis: ▼B a) rendileping või lepingu tõestatud väljavõte, kus on kirjas eelkõige rendileandja nimi, rentniku nimi, lepingu kuupäev ja kehtivusaeg ning sõiduki registreerimismärk; b) kui juht ei ole sõidukit rentiv isik, juhi tööleping või lepingu tõestatud väljavõte, kus on kirjas eelkõige tööandja nimi, töötaja nimi ning töölepingu kuupäev ja kehtivusaeg või hiljutine palgatõend. Vajaduse korral võib punktides a ja b nimetatud dokumendid asendada liikmesriigi pädevate asutuste väljaantud samaväärsete dokumentidega.

▼M1

Artikkel 3

1. Liikmesriigid võtavad vajalikud meetmed, millega tagada, et nende territooriumil asuvad ettevõtjad võivad kaupade autoveoks kasutada renditud sõidukeid nende omandis olevate sõidukitega samadel tingimustel, kui artiklis 2 sätestatud tingimused on täidetud.

2. Kui renditud sõiduk on registreeritud või kasutusele võetud vastavalt teise liikmesriigi õigusaktidele, võib autoveo-ettevõtja asukohaliikmesriik: a) piirata renditud sõiduki oma territooriumil kasutamise aega, tingimusel et samal autoveo-ettevõtjal võimaldatakse kasutada renditud sõidukit vähemalt kaks järjestikust kuud igal konkreetsel kalendriaastal; sellisel juhul võib liikmesriik nõuda, et rendilepingu kestus ei ületaks kõnealuse liikmesriigi määratud tähtaega; b) nõuda, et renditud sõiduk registreeritaks kooskõlas riiklike registreerimist käsitlevate õigusnormidega pärast vähemalt 30 päevase ajavahemiku möödumist; sellisel juhul võib liikmesriik nõuda, et rendilepingu kestus ei ületaks registreerimisnõude kohaldamise eelse kasutamise kestust; c) piirata selliste renditud sõidukite arvu, mida ettevõtja võib kasutada, tingimusel et minimaalne sõidukite arv on vähemalt 25 % määruse (EÜ) nr 1071/2009 artikli 5 lõike 1 punkti g kohaselt ettevõtja käsutuses olevast kaubaveokite pargist kas renditud sõiduki kasutamisele eelneva aasta 31. detsembri seisuga või selle päeva seisuga, mil ettevõtja asub renditud sõidukit kasutama, sõltuvalt liikmesriigi kindlaksmääratud korrast; kui aga ettevõtja sõidukipargis on rohkem kui üks ja vähem kui neli sõidukit, siis on tal lubatud kasutada vähemalt ühte sellist sõidukit; käesoleva punkti kohane minimaalne arv viitab kaubaveokitele, mis on ettevõtja käsutuses kui kõnealuse liikmesriigi õigusaktide kohaselt registreeritud või kasutusele võetud sõidukid; d) piirata selliste sõidukite kasutamist omal kulul toimuvateks vedudeks.

▼M1

Artikkel 3a

1. Liikmesriigid võtavad vajalikud meetmed tagamaks, et sellise renditud sõiduki registreerimisnumber, mida kasutab ettevõtja, kes tegeleb kaupade autoveoga rendi või tasu eest, kantakse määruse (EÜ) nr 1071/2009 artiklis 16 osutatud riiklikesse elektroonilistesse registritesse.

2. Liikmesriikide pädevad asutused teevad tihedat koostööd ning annavad kiiresti üksteisele vastastikust abi ja kogu asjakohast teavet, et hõlbustada käesoleva direktiivi rakendamist ja täitmise tagamist. Selleks määravad liikmesriigid riikliku kontaktpunkti, mis vastutab teabe teiste liikmesriikidega vahetamise eest.

3. Lõikes 1 osutatud teabevahetus toimub Euroopa autoveo-ettevõtjate registri (ERRU) kaudu, nagu on sätestatud komisjoni rakendusmääruses (EL) 2016/480 ( 3 ).

4. Liikmesriigid tagavad, et kooskõlas käesoleva artikliga neile edastatud teavet kasutatakse üksnes seoses nende küsimustega, mille jaoks seda taotleti. Igasugune isikuandmete töötlemine peab toimuma üksnes käesoleva direktiivi järgimise eesmärgil ning olema kooskõlas Euroopa Parlamendi ja nõukogu määrusega (EL) 2016/679 ( 4 ).

5. Vastastikust halduskoostööd tehakse ja haldusabi antakse tasuta.

6. Teabe taotlemine ei takista pädevatel asutustel võtta vastavalt asjakohasele liidu või liikmesriikide õigusele meetmeid, et uurida ja ennetada käesoleva direktiivi ülevõtmisest tulenevaid väidetavaid õigusnormide rikkumisi.

7. Liikmesriigid võtavad vajalikud meetmed tagamaks, et käesoleva artikli lõikes 1 osutatud andmete töötlemine on kooskõlas määruse (EÜ) nr 1071/2009 artikli 16 lõike 2 punktis g osutatud teabe suhtes kohaldatavate nõuetega, mida on täpsustatud kõnealuse määruse artikli 16 lõike 2 kolmandas ja viiendas lõigus ning artikli 16 lõigetes 3 ja 4.

8. Hiljemalt 14 kuu möödumisel Euroopa Parlamendi ja nõukogu direktiivi 2006/22/EÜ ( 5 ) artikli 9 lõike 1 teises lõigus osutatud riskiastme arvutamise ühtse valemi kehtestamist käsitleva rakendusakti vastuvõtmisest võtab komisjon rakendusaktidega vastu riiklikesse elektroonilistesse registritesse kantavate andmete miinimumnõuded, et võimaldada registrite omavahelist ühendamist ning määrata kindlaks funktsioonid, mida on vaja, et kõnealune teave oleks pädevatele asutustele kättesaadav teel toimuvate kontrollide käigus. Kõnealused miinimumnõuded ja funktsioonid vastavad määruse (EÜ) nr 1071/2009 artikli 16 lõike 6 kohaselt kehtestatud nõuetele ja funktsioonidele. Nimetatud rakendusaktid võetakse vastu kooskõlas käesoleva direktiivi artikli 5b lõikes 2 osutatud nõuandemenetlusega.

9. Liikmesriigid tagavad, et lõikes 1 osutatud andmed on pädevate asutuste jaoks kättesaadavad teel toimuvate kontrollide käigus.

▼B

Artikkel 4

Käesolev direktiiv ei mõjuta sellise liikmesriigi eeskirjade kohaldamist, kus nähakse renditud sõidukite kasutamiseks ette vähem kitsendavad tingimused kui need, mis on sätestatud artiklites 2 ja 3.

Artikkel 5

Ilma et see piiraks artiklite 2 ja 3 kohaldamist, ei mõjuta käesolev direktiiv nende eeskirjade kohaldamist, mis käsitlevad:

a) rendi või tasu eest ja omal kulul toimuva kaupade autoveo turu korraldust, eelkõige turulepääsu ning eriti maanteede läbilaskevõimest tulenevaid piiranguid;

b) kaupade autoveo hindu ja tingimusi;

c) rendihindade kujundust;

d) sõidukite importi;

e) tingimusi, mis reguleerivad juurdepääsu maanteesõidukite rendileandjana tegutsemisele või sellele tegevusalale.

▼M1

Artikkel 5a

Komisjon esitab 7. augustiks 2027 Euroopa Parlamendile ja nõukogule aruande käesoleva direktiivi rakendamise ja mõju kohta. Kõnealune aruanne sisaldab teavet muus liikmesriigis kui sõidukit rentiva ettevõtja asukohaliikmesriigis renditud sõidukite kasutamise kohta. Aruandes pööratakse erilist tähelepanu sellele, milline on mõju liiklusohutusele, keskkonnale, maksutulule ja kabotaažireeglite täitmise tagamisele kooskõlas määrusega (EÜ) nr 1072/2009. Kõnealuse aruande alusel hindab komisjon, kas on vaja teha ettepanek täiendavate meetmete kohta.

Artikkel 5b

1. Komisjoni abistab Euroopa Parlamendi ja nõukogu määruse (EL) nr 165/2014 ( 6 ) artikli 42 lõike 1 alusel loodud komitee. Nimetatud komitee on komitee Euroopa Parlamendi ja nõukogu määruse (EL) nr 182/2011 ( 7 ) tähenduses.

2. Käesolevale lõikele viitamisel kohaldatakse määruse (EL) nr 182/2011 artiklit 4.

▼B

Artikkel 6

Direktiiv 84/647/EMÜ tunnistatakse kehtetuks; see ei mõjuta liikmesriikide kohustusi, mis on seotud I lisa B osas esitatud direktiivide siseriiklikku õigusesse ülevõtmise tähtaegadega.

Viiteid kehtetuks tunnistatud direktiivile tõlgendatakse viidetena käesolevale direktiivile kooskõlas II lisas esitatud vastavustabeliga.

Artikkel 7

Käesolev direktiiv jõustub kahekümnendal päeval pärast selle avaldamist Euroopa Liidu Teatajas.

Artikkel 8

Käesolev direktiiv on adresseeritud liikmesriikidele.









I LISA

A osa

Kehtetuks tunnistatud direktiiv koos muudatusega

(artikkel 6)







Nõukogu direktiiv 84/647/EMÜ (EÜT L 335, 22.12.1984, lk 72) Nõukogu direktiiv 90/398/EMÜ (EÜT L 202, 31.7.1990, lk 46)

B osa

Siseriiklikku õigusesse ülevõtmise tähtajad

(artikkel 6)







Direktiiv Ülevõtmise tähtaeg Direktiiv 84/647/EMÜ 30. juuni 1986 Direktiiv 90/398/EMÜ 31. detsember 1990









II LISA

Vastavustabel







Direktiiv 84/647/EMÜ Käesolev direktiiv Artikkel 1, sissejuhatav osa Artikkel 1, sissejuhatav osa Artikkel 1, esimene taane Artikkel 1, punkt a Artikkel 1, teine taane Artikkel 1, punkt b Artikkel 2, sissejuhatav osa Artikkel 2, lõige 1, sissejuhatav osa Artikkel 2, punktid 1 kuni 4 Artikkel 2, lõige 1, punktid a kuni d Artikkel 2, punkt 5, esimene lõik, sissejuhatav osa Artikkel 2, lõige 2, esimene lõik, sissejuhatav osa Artikkel 2, punkt 5, esimene lõik, punktid a) ja b) Artikkel 2, lõige 2, esimene lõik, punktid a) ja b) Artikkel 2, punkt 5, teine lõik Artikkel 2, lõige 2, teine lõik Artikkel 3 Artikkel 3 Artikkel 4, lõige 1 Artikkel 4 Artikkel 5, sissejuhatav osa Artikkel 5, sissejuhatav osa Artikkel 5, esimene taane Artikkel 5, punkt a Artikkel 5, teine taane Artikkel 5, punkt b Artikkel 5, kolmas taane Artikkel 5, punkt c Artikkel 5, neljas taane Artikkel 5, punkt d Artikkel 5, viies taane Artikkel 5, punkt e Artikkel 6 — Artikkel 7 — Artikkel 8 — — Artikkel 6 — Artikkel 7 Artikkel 9 Artikkel 8 — I lisa — II lisa